
**IV. Parasakk Magyar Bajnokság**

**1. A verseny célja:**

A 2024-as esztendő Magyar Parasakk-bajnok címének és a további helyezések eldöntése.

Versenyzési lehetőség biztosítása a sakkot űző **hallás-, látás- és mozgássérült,** illetve **transzplantált** versenyzők részére. A magyar parasakkozás színvonalának emelése, az utánpótlás biztosítása. A sportbaráti kapcsolatok ápolása, elmélyítése, a sakk népszerűsítése.

A versenyen való részvétel egyben felkészülés a nemzetközi versenyekre is, ezért javasolt az indulás a válogatott parasakk versenyzők számára. A szövetségi kapitány az itt elért eredményeket is figyelembe veszi a válogatott keretek összeállításakor.

****

****

**2. A verseny rendezője:**

Magyar Sakkszövetség, Fogyatékosok Országos Diák-, Verseny- és Szabadidősport Szövetsége, Magyar Paralimpiai Bizottság

**3. A verseny helyszíne:** IBIS Styles Budapest Center

1074 Budapest, Rákóczi út 58.

**4. Főbíró:** Kapás Róbert IA, **Helyettes főbíró:** Fehér Gyula IA

**5. A verseny időpontja**: 2024. május 2-5.

**6. A verseny időrendje:**

Beérkezés, regisztráció: 2024. május 2. 09.00 – 09.45

Megnyitó: 2024. május 2. 10.00

I. forduló: 2024. május 2. 10.15

II. forduló: 2024. május 2 16.00

III. forduló: 2024. május 3. 10.00

IV. forduló: 2024. május 3. 16.00

V. forduló: 2024. május 4 10.00

VI. forduló: 2024. május 4. 16.00

VII. forduló: 2024. május 5 10.00  
Eredményhirdetés 2024. május 5. 15.00

**7. A verseny lebonyolítása:**

FIDE értékszámszerző 7 fordulós svájci rendszerű egyéni verseny.

Játékidő: 90-90 perc + lépésenként 30 másodperc bónuszidő a FIDE standard versenyek szabályai szerint.

A játszmaírás a teljes játszma során kötelező!

Késési idő: 30 perc.

**8. A verseny résztvevői:**

A versenyen részt vehet minden versenyengedéllyel rendelkező, **fogyatékosságát igazolni tudó** **hallássérült, látássérült, mozgássérült és** **transzplantált** férfi és női sakkozó korhatár nélkül.

A korábbi Parasakk Magyar Bajnokságokon nem szerepelt versenyzőknek jogosultságukat a következő **dokumentumok** valamelyikének a **regisztráció során történő bemutatásával** igazolniuk kell:

1. Orvosi szakvélemény

2. Sérülésspecifikumból fakadó rokkantsági járadékra, fogyatékossági támogatásra jogosító határozat

3. Érdekvédelmi szervezeti tagság (arcképes igazolvány, pl. MVGYOSZ)

A verseny rendezősége fenntartja magának a jogot arra, hogy a megfelelő igazolás hiánya esetén a nevezést visszautasítsa.

**9. Nevezési díj:** Egységesen 5.000 Ft, mely összeg a regisztrációnál fizetendő.

**Nevezési díjkedvezmények:** A címviselő GM, IM, FM, WGM, WIM, WFM játékosoknak nevezési díjat nem kell fizetniük.

**10. A verseny összdíjazása: 525 000 Ft**

1. helyezett: kupa + érem + oklevél 80.000 Ft

2. helyezett: kupa + érem + oklevél 50.000 Ft

3. helyezett: kupa + érem + oklevél 40.000 Ft

4. helyezett: oklevél 30.000 Ft

5. helyezett: oklevél 25.000 Ft

6. helyezett: oklevél 25.000 Ft

7-10. helyezettek: 20.000 Ft

**Hallássérültek különdíja:**

1. helyezett: kupa + érem + oklevél 25.000 Ft

2. helyezett: kupa + érem + oklevél 15.000 Ft

3. helyezett: kupa + érem + oklevél 10.000 Ft

**Látássérültek különdíja:**

1. helyezett: kupa + érem + oklevél 25.000 Ft

2. helyezett: kupa + érem + oklevél 15.000 Ft

3. helyezett: kupa + érem + oklevél 10.000 Ft

**Mozgássérültek különdíja:**

1. helyezett: kupa + érem + oklevél 25.000 Ft

2. helyezett: kupa + érem + oklevél 15.000 Ft

3. helyezett: kupa + érem + oklevél 10.000 Ft

**Nők:**

1. helyezett: kupa + érem + oklevél 25.000 Ft

2. helyezett: kupa + érem + oklevél 15.000 Ft

**Ifjúságiak** (2006. január 1. után születettek)**:**

1. helyezett: kupa + érem + oklevél 25.000 Ft

2. helyezett: kupa + érem + oklevél 15.000 Ft

**Transzplantáltak különdíja:**

1. helyezett: kupa + érem + oklevél 25.000 Ft

A díjhalmozás nem megengedett, azaz egy játékos egy díjat vihet haza, mely több díj esetén mindig a nagyobb értékű díj. Azonos értékű különdíjak esetében a fenti sorrend (sérülésspecifikum szerinti, női és ifjúsági díj) a mérvadó.

A díjak adókötelesek, az átvételükhöz adószám szükséges.

**11. A helyezések eldöntése:**

Győztes az a versenyző, aki a legtöbb pontot szerzi.

Holtverseny esetén: 1. Buchholz számítás

2. Egymás elleni eredmény

3. Progresszív pontszámítás

**12. Nevezés és információ:**

Mészáros András, az MSSZ Parasakk Bizottságának elnöke ([mesandras@gmail.com](mailto:mesandras@gmail.com), +3670/367-5304)

Nevezni kizárólag e-mailben lehet a megadott nevezési lapon.

**13. Nevezési határidő:** **2024. április 25.** Későbbi nevezés a szabad helyek függvényében lehetséges.

**14. Szálláslehetőség:** A nevezési határidőig leadott szállásigények esetén a rendezvény helyszínéül szolgáló IBIS Hotel tud a versenyzők számára szállást biztosítani, melyet a versenyre hivatkozva a hotellel lehet egyeztetni.

A változtatás jogát a szervezők fenntartják.

Szeretettel várjuk jelentkezésüket!

**Nevezési lap**

Név: ............................................................................………………………………………………………

Születési hely, időpont: ......................................... ………………………………………………………….

Élő pontszám: .................................

Lakcím: ........................................…………………………………………………………...........................

Telefon: ...................………………………………………………………………………….

E-mail cím: ……………………………………………………………………………………………………

Egyesület neve: ........................................................................................………………………………

Hallássérült sakkozó, látássérült sakkozó, mozgássérült sakkozó, kerekesszékes mozgássérült, transzplantált

(megfelelő aláhúzandó).

Alulírott a IV. Parasakk Magyar Bajnokságra benevezek.

A versenykiírást pontosan megismertem és magamra nézve kötelezőnek elfogadom.

Az eseményen saját felelősségemre veszek részt.

Tudomásul veszem, hogy az egészségi állapotomból fakadó rosszullét esetén a verseny szervezői felé semmilyen követeléssel nem élhetek.

Dátum:……………………………………………………………..

…………………………….........................................

a versenyző aláírása